OpenLLM-France/wikimedia huggingface dataset:
# San Joan Bataiatzailearen komentua (Zarautz)

San Joan Bataiatzailearen komentua frantziskotar komentua da, Gipuzkoako Urola Kosta eskualdeko Zarautz udalerrian dagoena. 1964an Gipuzkoako kultura ondasuna izendatua izan zen. Nafarroa etorbidea eta San Frantzisko kalearen arteko kantoian dago.

## Historia

1610ean On Juan de Mancisidor zarauztarrak eraiki zuen, Filipe III.a Espainiakoaren idazkari eta aholkularia Flandrian. 1617an frantziskotar fraileek hartu zuten. Konbentzio gerra garaian frantsesek ospitale eta biltegi gisa erabili zuten, gero harpilatu eta fundatzaileak Flandriatik ekarritako erlikia ugari eraman zituzten.
1830ean berritu egin zuten eta 1959an elizako nabea zabaldu egin zen klaustroko eta patioko hegal bat erantsiz eta gaur egungo fatxada jaso zen.
* San Frantzisko kalko ikuspegia.
* Nafarroa etorbideko ikuspegia.
* Eliza.
* Korua.

## Eraikina

Multzoa Eliza, Komentu eta Eskolak osatzen dute. Lehenak, gurutze latindarreko oinplanoa du, gurutzadura beso motz eta zabalekin. Hiru nabeak ertz-gangekin estaliak daude, gurutzaduraren erdian izan ezik, hemen ganga trenkatua baita. Nabe nagusia albokoak baino zabal eta luzeagoa da; hirurak neurri desberdinetako zutabe handiz bereizirik daude. Jasan dituen birmoldaketa ugarik esleipen estilistiko zaileko multzoa egiten dute.
Eraikin hau artistikoki ez da gehiegi nabarmentzen, baina estilo frantziskotarrari dagokionez bere nortasuna gordetzen du.
Barnean, erdiko eta bi aldeetako erretaulak daude. Lehena 1828an J. Ruiz de Larrinagak egina, bi pilastra, kapitel korintiarreko kolumna pare bat eta Bataiatzailearen irudi nagusia daraman horma-konkadun taulamendua eusten duten beste bik egituratzen dute erretaula. Alde banatara santu frantziskotarren eskulturak. Dena koroatuz alegoria jainkotiar bat begi frontal moduan.
Aipagarria da barnean, era berean, Antonio Blocklandt margolariak sinatutako Flandriako triptikoa. Olioz margotua dago tabla gainean egina eta bertan Pazko Jaiotzea (ezkerreko atea), Pazko Maiatza (erdiko taulan) eta Berpiztea (eskubikoan) irudikatzen dira.

## Ikus gainera

* Gipuzkoako kultura ondasunak

## Kanpo estekak

* Datuak: Q5785590
* Multimedia: Convent of the Franciscanos, Zarautz / Q5785590
# San Joan Ebanjelariaren eliza (Aietxu)

San Joan Ebanjelariaren eliza Urraulgoitiko Aietxu kontzejuan XIII. mendeko kristiau eliza bat da, gotiko estiloan.

## Eraikina

XIII. mendeko eraikin gotikoa da, habearte bakarrekoa, burualdea burualde zuzena duena, kanoi zorrotzeko gangaz estalia. Sarrera epistolaren aldetik egiten da, erdi-puntuko arku sinpleko ate batetik, arkupez babestuta. Barrualdean, erretaula nagusia dago, barrokoa XVIII. mendearen lehen erdikoa eta herri-egitura du. Hiru kaleko gorputza da, eta zutabe salomondarrak ditu, lorez eta teilatupez apainduak.
Interes handiagoa dute, egoera txarrean egon arren, XV. mendeko bigarren erdiko lau taula margotuek, antzinako erretaula gotiko batekoak, ebanjelioaren aldean dagoen nitxo bat apaintzeko berrerabiliak, Alexandriako Santa Katalinaren irudia hartzen duena. Pinturak oso zainduak dira, eta San Migel Goiaingerua, Santa Luzia, Santa Katalina Alexandriakoa eta San Blas irudikatzen dituzte. Habeartearen lehen atalean, goi-korua egurrezko korupean bermatuta dago, habeak estilo herrikoian zizelkatuta dituela.

## Erreferentziak

* Nafarroako Entziklopedia Handia | AIETXU. (Noiz kontsultatua: 2021-12-16).

## Ikus, gainera

* Aietxu
* Urraulgoiti

## Kanpo estekak

* Datuak: Q110253914
* Multimedia: Iglesia de San Juan Evangelista (Ayechu) / Q110253914
# San Migel (Iruñea)

San Migel Iruñeko Alde Zaharreko historiko burgu bat da, hiri zaharreko ekialdean dago.
San Migel burgua eta Auzo Berria iparraldean dagoen Nabarreria burguak xurgatu zuen.
"Iruñeko laugarren burgua" izenez ezagutzen dena da, baina ia ez dago horri buruzko informaziorik.

## Historia
### Sorrera

Antso III.a Gartzeitz Nabarreria burgori babesa eman zion, bere biztanleria, han, 1010 aldiz handitzea eragin zuena. Gainera, auzo berri bat sortzeko baimena eman zuen hegoaldera: San Migel burgua. Erromesen aterpetxe batean eta Iruñeko Andre Maria Erreginaren katedralaren menpeko ospitale batean sortu zen, eta nortasun propioa izatera iritsi ziren.
Antso VI.a Jakitunaren erregealdian, 150 urte beranduago, auzo hau, 1154. urteko gaitzespenean, burgu bihurtu zen, San Migelen mendebaldean eta Nabarreriaren hegoaldean judutegi bat eratzen den urtean: Iruñeko judutegia.
Nabarreriako Gerran, frantziarrak Nabarreriako burgua erasotzea erabaki zuten. Frantziako tropek ez zuten inolako erresistentziarik aurkitu, arpilatze metodiko bat hasiz, aberastasun eta indarkeria irrika. Hil eta bortxatu egin zen, nekatu arte, Nabarreriako bazter guztietatik, erabat suntsituak izan zirelarik, San Migel burgua eta Iruñeko judutegia.
San Migel burgua ez zen inoiz bere hondakinetatik berpiztu, eta, horregatik, bere lurrak Nabarreria burgua eman zitzaizkion, eta honi buruzko ia dokumenturik ez da kontserbatzen. Gainera, ia berrogeita hamar urte igaro behar izan ziren Nabarreria burgua berreraiki eta berriz bizitzeko, baina hori ez zen gertatu 1324an, Karlos II.a Burusoila Nafarroako erregeak horretarako beharrezko baimena eman zuen arte.

### Batasun Pribilegioa

Hurrengo urteetan, Nabarreriak gorputza hartu zuen berriz ere eta, XV. mendean, aldameneko burguak beren esklusibotasuna eta hizkuntza bera galduz joan ziren. 1423an, Batasun Pribilegioa eman zen eta, haren bidez, hiru burguek bat egin zuten eta elkarren arteko mugak legez behintzat hautsi egin ziren, Iruñeko udal bakarra eratuz.
Elkartzearen ondorioen artean, San Migel (Nabarreriko parte da) San Zernin eta San Nikolas burguetatik banatzen zuten mendebaldeko harresiak bota ziren. Gainera, Mercaderes kalea, Merkatu kalea edo Xabier kalea sortu ziren, orain bateratuta dauden burgu ezberdinak elkarlotzeko. San Nikolas eta Nabarreria artean Gazteluko enparantza eraiki zen eta San Zernin eta Nabarreria artean Udal plaza.

## Erreferentziak

* ↑ Saldise Alda, Iñigo.. «Iruña, gerran dagoen hiriburua» Nabarralde (Noiz kontsultatua: 2020-11-20).
* ↑ «Iruña Harresiak dira» Iruñeko Udala (Noiz kontsultatua: 2020-11-20).

## Ikus, gainera

* Alde Zaharra
* Nabarreria
* Iruñeko judutegia

## Kanpo estekak

* Datuak: Q102163354
# San Migel Goiaingeruaren eliza (Lazkao)

San Migel Goiaingeruaren parrokia Lazkaon (Gipuzkoa) dagoen eliza da, XVI. mendearen amaieran eta XVII. mendearen hasieraren artean eraikitakoa. Martin de Apaztegi eta Domingo de Aristiburu arkitektoak izan ziren elizaren eraikuntzaren arduradunak. Beranduago, 1636 urtean Martin de Abariak aldarea zabaldu zuen eta eraikuntza lanak amaitu zituen. Hala ere, 1664 urtera arte ez zen sakristia berria eraiki.
Oinplano errektangeluko eraikina da. Erretaula nagusia neoklasikoa da, 1791 urtean Diego Díaz del Vallek diseinatu zuena. Beste bi erretaula ere baditu, Santo Domingo erretaula, ebanjelioaren alboan kokatzen dena. Azken hau Domingo de Etxeberria]]k eraiki zuen 1619 urtean.
Andre Mariaren erretaula, epistolaren ondoko kaperan dago. 1631 urtean Migel de Zozayak eraiki zuen.

## Iruditegia

* Erretaula nagusia
* Andre Mariaren erretaula
* Ikuspegi orokorra
* Sarrera

## Erreferentziak

* «Artea» Lazkao (Auñamendi Entziklopedia) (Noiz kontsultatua: 2010-7-8).

## Ikus, gainera

* Lazkaoko herrigune historikoa

## Kanpo estekak

* Informazio Lazkaoko Udalaren webgunean (Gaztelaniaz)
* Datuak: Q11682857
* Multimedia: Church of San Miguel, Lazkao / Q11682857
# San Migel Goiaingeruaren eliza (Idiazabal)

Mikel Goiaingeruaren eliza edota San Migel Goiaingeruaren eliza Gipuzkoako Idiazabal udalerrian dagoen eliza bat da. Herriguneko eraikin ikusgarriena da. XII.-XVI. mendekoa.
1553. urtetik aurrera, Pedro Nafarrasagasti maisuarena, altuera bereko zutabeekin egindako hiru nabedun eliza alemaniarren estiloan birmoldatu eta handitu izan zuen.

## Aurrealdea

Aditu gehien ustez, XII-XIII. mendeko ate erromaniko-gotikoa ederra du, balio handiko ikur irudiekin. Ate alboetan grabatu eta zizelkatutako zeinu geometriko bitxiak ditu, hauek elizaren antzinakotasuna eta ikonografia zaharrekiko lotura erakusten dute, beste aditu batzuen ustez ordea zeinu horiek erromaniko usadioarekin lotzea ez da zuzena.

## Ganberak

1553tik aurrera, altuera bereko zutabeekin egindako hiru nabedun eliza alemaniarren estiloan birmoldatu eta handitua izan zen.
Idiazabalgoa Martin Mitezar arkitektoak marraztu zuen proiektua eta baita ere Idiazabalgoa zen Pedro Nafarrasagasti maisuak eraki zuen,

## Batailo pontea

IX. mendeko Erromaniko-aurreko batailo pontea, Gurutzetako Andre Mariaren baselizatik ekarria.

## Erretaula

1743an egindako erretaula barrokoa, gorteko arkitekto izan zen Migel Irazustak egindako azken maisu-obratzat hartua da eta herriko seme zen Jose Antonio Iparragirre eskultoreak egina.
San Migel Goiaingeruaren imajina, berriz, Luis Salvador Carmonaren lanik onenetakotzat joa da eta Madrilgo errege tailerretan egina. Gainera, XVII. eta XVIII. mendeko erretaula eta koru interesgarriak ditu.

## Irudiak

* Atariko ikurretako batzuk.
* Zutabe bateko behe aldea.
* Zutebeetako behe aldea.
* Ganberak alemaniar estiloan eginak dira.
* Carmonaren San Migelen irudia.
* Ataria.
* Pontea erromaniko aurreko estilokoa da.

## Erreferentziak

* ↑ Monumentuaren plakan dagoen testua.
* ↑ Cendoya Echániz, Ignacio.. (1992). El retablo barroco en el Goierri : la constante academicista en Gipuzkoa. Fundación Social y Cultural Kutxa, Sociedad Guipuzcoana de Ediciones y Publicaciones, Obra Cultural de Kutxa-Caja Gipuzkoa, San Sebastián ISBN 84-7173-202-5. PMC 32969638. (Noiz kontsultatua: 2020-04-18).

## Kanpo estekak

* Datuak: Q25478786
* Multimedia: Church of Señor San Miguel, Idiazabal / Q25478786
# San Migel Goiaingeruaren eliza (Araotz)

San Migel Goiaingeruaren eliza Araotz (Oñati) auzoko parrokia da. Elizondo auzunean dago kokatuta, herriaren erdigunean. XV. mendekoa da hasierako eraikina, estilo gotikoan eginda, eta lehenengo aipamenak 1494koak dira.

## Deskribapena

Historian aurrera, osagaiak gehitzen joan ziren XVI eta XVII. mendeetan. Erretaula nagusia 1727an egin zuten Pedro de Quintana eta José de Urdaneta arkitektura aldetik, eta Domingo Zumaldek eskulturari dagokionez, estilo barrokoan. Zutabe salomonikoak ditu eta, San Migelen irudiaz gain, San Pedrorena eta San Joanena baditu. Goialdean Kalbario bat dago.
Kanpandorrea estilo neoklasikoan egindakoa da. Bertako erlojua 1851an egin zuen Francisco Paula de Abaituak. 20. mendera arte, joaldi desberdinak zituzten kanpaiek, haur bat hiltzen zenekoa, soinu finagokoa, Agerre auzora ematen zuen aldeko kanpaiak ematen zuen.

### Elizpea

Eliza inguratuta dago arkupearekin, kanpoaldean zutabeekin. Sarbide nagusia plaza txiki batetik dago, atzealdean eskola zaharra eta bolatokia daudelarik. Sarreraren ezkerraldean, pasabide bat dago eta ate batetik hilerrian sartzen da. Eskuinaldean, berriz, elkartea edo "Saloia" dago, apur bat atzerago pilotalekua, eta aurrerago abadetxea.

### Tradizioak

San Joan egunez ohitura zen eliza honetan erruda eta apioa eraman bertara kutun zintzilikario batzuetan sarturik, eta apaizak bedeinkatzen zituen. Sorginkeria eta gaiztakeriaren kontrako babesa emateko edo.

## Iruditegia

* Kanpandorrea.
* Erretaulako erliebe bat.

## Ikus, gainera

* San Migel eliza (Oñati)

## Kanpo estekak

* (Gaztelaniaz)Auñamendi entziklopedian.
* Hiru.eus webgunean.
* Datuak: Q94435565
* Multimedia: Church of San Migel (Araotz) / Q94435565
* ↑ «ARAOTZ - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-08-16).
* 1 2 Urkia, Jose Angel; Fernandez, Luistxo. «Araotz eta Oñatiko beste auzo batzuetan» Eibar.ORG | Eibarko peoria (Noiz kontsultatua: 2021-08-16).
# San Migel (Uharte)

    Artikulu hau Uharte Arakilgo herri hustuari buruzkoa da; beste esanahietarako, ikus «San Migel».
San Migel Uharte Arakil udalerriko herria da. 2008ko urtarrilaren 1eko erroldaren arabera, herria hutsik dago.

## Demografia eta biztanleria

San Migelgo biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 1 | 1 | 0 | 2 | 2 | 2 | 2 | 0 | 0 |

## Ikus, gainera

* Uharte Arakil

## Kanpo estekak

* Datuak: Q12266913
# San Migel (argipena)

San Migel, euskara batuko San Mikel edo Done Mikel izenaren aldaera dialektala da. Erabilera hauek ditu:
* San Migel mendia
* San Migel (Basauri): Bizkaiko udalerri horretako auzoa.
* San Migel (Bergara): Gipuzkoako udalerri horretako mendia.
* San Migel (Bermeo): Bizkaiko udalerri horretako auzoa.
* San Migel (Derio): Bizkaiko udalerri horretako auzoa.
* Aiastia-San Migel, Elgoibarko auzoa.
* San Migel (Erriberagoitia): Arabako udalerri horretako auzoa.
* San Migel (Garai), Bizkaiko udalerri horretako auzoa.
* San Migel (Lizarra), Nafarroako udalerri horretako auzoa.
* San Migel (Uharte): Nafarroako Uharte-Arakil udalerriko auzoa.
* San Migel Haitza: Altzaniako mendilerroko mendia.
* San Migel-Zornotza: Bizkaiko udalerri horretako auzoa.
* San Migeleko mendatea: Elgoibar eta Markina udalerriak lotzen dituena.

## Ikus, gainera

* San Migel eliza
* Mikel goiaingerua
* Done Mikel Aralarkoaren santutegia
* San Mixel Garikoitz
* San Miguel
* Saint Michel
# Scatness

Scatness, Eskoziako Shetland uhartediko etxalde bat da, Mainland uhartean.

## Kanpo estekak

* Datuak: Q7430582
* Multimedia: Scatness / Q7430582
# Scata

Scata, (korsikeraz: Scata) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 48 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q519998
* Multimedia: Scata / Q519998
# Scaura longula

Scaura longula erle espezie bat da, Scaura generoan eta Apidae familian.

## Erreferentziak

* ↑ «Scaura longula» Encylopedia of Life.

## Kanpo estekak

* Datuak: Q2692646
# Scary Stories to Tell in the Dark (filma)

Scary Stories to Tell in the Dark (euskaraz Iluntasunean Kontatzeko Beldurrezko Istorioak), 2019ko André Øvredal norvegiar zinema zuzendariaren beldurrezko film bat da. Guillermo del Toro mexikarrak ekoitzi zuen. Alvin Schwartz estatubatuar idazlearen 2011ko izenburu berdineko beldurrezko haur liburuan oinarritua dago. Zoe Colletti, Michael Garza, Gabriel Rush, Austin Zajur, Natalie Ganzhorn, Austin Abrams, Dean Norris, Gil Bellows eta Lorraine Toussaint aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1968, Halloween gaua, AEB, Pennsylvania. Mill Valley udalerri txikian nerabe talde batek herrian bapatean jazotako heriotz makabro saila ikertu eta argitzen saiatuko da.

## Aktoreak

* Zoe Colletti: Stella Nicholls
* Michael Garza: Ramón Morales
* Gabriel Rush: August "Auggie" Hilderbrandt
* Austin Zajur: Charlie "Chuck" Steinberg
* Natalie Ganzhorn: Ruth Steinberg
* Austin Abrams: Tommy Milner
* Dean Norris: Roy Nicholls udaltzaina
* Gil Bellows: Turner poliziaburua
* Lorraine Toussaint: Louise "Lou Lou" Baptiste
* Marie Ward: Hilderbrandt andrea
* Matt Smith: Steinberg jauna
* Karen Glave: Claire Baptiste

### Munstroak

* Javier Botet: Behatzaren Munstroa
* Troy James: Gizon Karrankaria
** Andrew Jackson: Gizon Karrankariaren ahotsa
* Mark Steger: Harold Txorimaloa eta Andere Zurbila

### Bellows Familia

* Kathleen Pollard: Sarah Bellows
* Will Carr: Ephraim Bellows doktorea
** Elias Edraki: Ephraim Bellows doktorearen ahotsa
* Jane Moffat: Delanie Bellows
* Amanda Smith: Gertrude Bellows
* Brandon Knox: Harold Bellows

## Kanpo estekak

* IMDBko fitxa irakurgai (Ingelesez)
* Datuak: Q56274092
# Scaura latitarsis

Scaura latitarsis erle espezie bat da, Scaura generoan eta Apidae familian.

## Erreferentziak

* ↑ «Scaura latitarsis» Encylopedia of Life.

## Kanpo estekak

* Datuak: Q2858464
* Multimedia: Scaura latitarsis / Q2858464
# Santa Maria do Suaçuí

Santa Maria do Suaçuí Brasilgo udalerri bat da, Minas Gerais estatuan kokatua. 12.788 biztanle ditu 624,047 km²ko eremuan.

## Ikus, gainera

* Minas Gerais

## Kanpo estekak

* Datuak: Q385048
* Multimedia: Santa Maria do Suaçuí / Q385048
# Santa Maria eliza (Angelu)

Santa Maria eliza (frantsesez Église Sainte-Marie d'Anglet) Lapurdiko Angelu udalerrian dagoen eliza bat da.
* Aldarea.
* Barnealdea.
* Korua.

## Kanpo estekak

* Datuak: Q22703880
* Multimedia: Église Sainte-Marie d'Anglet / Q22703880
# Santa Maria eliza (Cambre)

Santa Maria eliza, Espainiako A Coruña probintziako Cambre udalerrian dagoen eliza erromaniko bat da, IX. eta XIII. mendearen artean eraikia izan zen.
* Datuak: Q3326441
* Multimedia: Church of Santa María de Cambre / Q3326441
# Santa Maria eliza (Edwinstowe)

Santa Maria eliza, ingelesez: St Mary's Church, Ingalaterrako Edwinstowe udalerrian dagoen eliza anglikano bat da, Nottinghamshire konderrian.
1175 aldera eraikia izan zen eta 1869 eta 1890ean zaharberritua.

## Robin Hood

Kondairaren arabera, Robin Hood eta Lady Marion eliza honetan ezkondu omen ziren.
* Datuak: Q15979414
* Multimedia: St Mary's church, Edwinstowe / Q15979414
# Santa Maria eliza (Agurain)

Santa Maria eliza Aguraingo eraikin erlijiosoa da, eliza-gotorleku izan zena.
1984an Espainiako Gobernuak kultura ondasun izendatu zuen.

## Historia

XV. mendearen bukaera aldera eraiki zuten aurretiko baseliza baten gainean eta Aguraingo harresien parte izan zen. Estilo gotiko berantiarrean egina da. XVI mende hasieran ataria egin zuten eta XVII mendean sakristia. Sakristia handia da eta izkinan bakoi eder bat dauka. Kanpai-horma ere XVII mendekoa da. 1806an Manuel Antonio Carvajok egindako organoa ezarri zuten.

## Arkitektura

Oinplano errektangularra eta hiru habearte ditu, erdikoa beste biak baino zabalagoa eta altuagoa da. Burualde poligonala dauka. Mendebaldeko fatxadan hiru kofradurako kanpai-horma barrokoa du.

## Koroa

1530. hamarkadan eraiki zen koroa Aguraingo jaun Petri Lopez Aiarakoa komuneroaren porrota eta Karlos V.a enperadorearen garaipena ospatzeko. Borroka horri esker, Agurain hiriaren jabetza eskuratu zuen erregeak. Estilo platereskoa du.
Elizako koroa Euskal herriko lengoaia humanistaren lehenengotako adibide bat da eta Micaela J. Portilla-ren esanetan Arabako koro plateresko ederrena. Horregatik dauka Karlos enperadorearen armarri handia erdian. Hau egiteko 3.000 maravedi ordaindu zitzaizkion udaletxeari. Alboetan irudiz erabat apaindua ageri da eta eusten duen bobeda ere ikusgarria da.
Habearte nagusiaren hasieran kokaturik dago.

## Erretaula

Lopez Larreakoaren Errenazimenduko maisulana da.

### Iruditegia

* Mendebaldeko sarrera.
* Elizaren hormek Aguraingo harresiekin bat egiten duten puntuari Juduen Pilotalekua esaten zaio.
* Hegoaldeko sarrera, arkupean, elizaren sarrera nagusia gaur egunean.
* Erretaula nagusia.
* Koroa, platereskoa.

## Erreferentziak

* ↑ www.mcu.es
* ↑ «Andre Mariaren eliza (Agurain)» turismoa.euskadi.eus.
* ↑ Informazio panela.. Santa Maria Eliza. (Noiz kontsultatua: 2019-09-24).
* ↑ (Gaztelaniaz) «EL CORO DE SANTA MARIA DE AGURAIN» Agurain Berri (Noiz kontsultatua: 2017-09-13).

## Kanpo estekak

* Datuak: Q5117153
* Multimedia: Church of Santa María, Salvatierra-Agurain / Q5117153
# Santa Maria eliza (Deba)

Santa Maria eliza Gipuzkoako Deba udalerriko herrigunean dagoen eliza bat da. XV. mendean eraikitzen hasi eta XVII. mendean amaitu zen. Gipuzkoako kultura ondasun izendatua dago.

## Eraikina

Atari polikromatu ikusgarria duen eraikin gotiko bikaina da, Gipuzkoan kalostra gotikoa izan zuen lehenbizikoa. Barnealde bikaina hiru nabe eta nabearen kontraforteen artean irekitzen diren kaperez gurutzadura inguratutako gangez eta hiru nabez osatua dago.
Hiru norantzetara begira dagoen atariaz gain altxatzen den dorre bat du. Sakristia Frantzisko Ibero azpeitiar masisuak diseinatutako altzari barrokoz apaindua dago.
Barnealdean, Jasokundeko Gure Amaren Erretaula Nagusia nabarmentzen da, 1662an Bernabé Corderok egin eta 1668an Pedro Alloitizek armatua. 1683ko Gure Andra Arrosariokoa eta Done Mikel ezagutzen diren Pedro Alloitizen azken lanak izan ziren.
* kalostra gotikoa
* kalostra gotikoa
* Erretaula Nagusia
* Ataria
* Ataria
* Ataria
* Beiratea
* Beiratea
* Beiratea

## Ikus gainera

* Gipuzkoako kultura ondasunak
* Eliza Kolumnarioak Euskal Herrian

## Kanpo estekak

* «Santa Maria», Debako Udalaren webgunea.
* Datuak: Q5911670
* Multimedia: Church of Santa María, Deba / Q5911670
# Santa Maria eliza (Gasteiz)

Santa Maria eliza Arabako Gasteiz hiriburuan dagoen eliza bat da, Gasteizko Alde Zaharran eta izen berdineko Gasteizko Santa Maria katedralaren alboan. XIV. mendean estilo gotikoan eraikia izan zen.

## Iruditegia

* Erretaula nagusia
* Katedralarekin lotzen duen atearen gaineko Kalbarioa
* Nekaneren aldarea
* San Judas Tadeo
* Sakristiaren atea

## Ikus gainera

* Gasteizko Santa Maria katedrala

## Kanpo estekak

* Datuak: Q17504549
* Multimedia: Church of Santa María, Vitoria-Gasteiz / Q17504549
# Santa Maria eliza (Berlin)

Santa Maria eliza, alemanez: Marienkirche edo St.-Marien-Kirche, Alemaniako Berlin hiriburuan dagoen eliza luterano bat da. Hiriaren erdigunean dago, Berlin-Mitte barrutian eta Alexanderplatzetik hurbil.
1260ean eraikia eta 1380an zaharberritua izan zen. Eliza katoliko gida sortua izan arren, Erreforma protestantearen ondoren eliza Luteranoa izatera pasatu zen.
* Datuak: Q679101
* Multimedia: St. Marienkirche (Berlin-Mitte) / Q679101
# Santa Maria eliza (Etxarri Aranatz)

Santa Maria eliza, Nafarroako Etxarri Aranatz udalerriko parrokia eta eliza nagusia da, Sakana eskualdean. Herrigunean bertan eta plaza nagusiaren aldamenean dago, Maiza kalearen 6. zenbakian.
XVII. mendearen hirugarren herenean gotiko estiloan eraiki zen.
# San Salbador eliza (Camanzo)

San Salbador eliza Camanzoko parrokia-eliza da (Vila de Cruces, Galizia). 1166. urtean eraikia, oinplano basilikala du eta hiru nabe eta hiru abside. Antzina monasterio baten eliza izan zen.

## Monasterioa

Camanzoko monasterioa X. mendean sortu zuten Gonzalo kondeak eta Teresa emazteak. Hasieran, monje beneditarrak eduki zituen eta, ondoren, moja komunitate bat.
Monasterioaren aztarna batzuk geratzen dira, hala nola gela kapitularreko arkupea. Bi zutaberen gaineko zirkuluerdi-formako arkuak dira, hostoen apaindurarekin.

## Deskribapena

Elizak oinplano basilikal primitiboa du, hiru nabe eta hiru abside erdizirkular. Erdiko nabea altuagoa da. Burualdetik hurbilen dauden arkuak zorrotzak dira, eta horrek erreforma gotiko bat adierazten du. Burualdeko kaperetako zutabeetako eta nabeetako arkuetako kapitelak erromanikoak dira eta apaindura geometrikoak eta loredunak dituzte. Burualdeko kaperetan sartzeko arkuak ornamentatutako arkiboltez osatuta daude. Presbiterioaren gaineko kanoi-gangaren zati bat XVI. mendeko pinturez estalita dago.
Kanpoaldean, erdiko absideak ferra-oinplanoa du; alboetako absideek ferra-oinplanoa dute barruan, eta kanpoan zirkuluerdi-formakoa.
Ate nagusiak arkibolta bikoitza du zutabeen gainean; kanpoko arkiboltak lore apaingarriak ditu. Tinpanoan Agnus Dei bat dago zizelkatua, ferra-arku formako lore-zerrenda batez inguratua. Iparraldeko hormako ate erromanikoak arkibolta peraltatuak ditu, bi zutabetan gainjarritako arku txikiz apainduak. Hegoaldeko fatxada berregin egin zen portada zaharreko zenbait elementu kontserbatuz.

## Egungo egoera

Eliza egoera penagarrian dago eta erdiko absideko freskoak hondatuta daude. Gela kapitularra biltegi gisa erabiltzen da.

## Iruditegia

* Monasterio zaharreko arkuak
* Atari nagusia
* Absideak

## Kanpo estekak

* https://www.turismo.gal/recurso/-/detalle/4537/san-salvador-de-camanzo?langId=gl_ES
* http://patrimoniogalego.net/index.php/50719/
* https://centros.edu.xunta.es/iesmarcodocamballon/webantiga/deptos/csoci1a.htm
* Datuak: Q385474
* Multimedia: Church of San Salvador de Camanzo / Q385474